stanford-oval/wikipedia huggingface dataset:
ניק סטאל
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1991 | Stranger at My Door | רוברט פורטייר | סרט טלוויזיה של CBS |
| 1992 | Woman with a Past | בריאן | סרט טלוויזיה של NBC |
| 1994 | Incident in a Small Town | ג'ון בל טרנטון | סרט טלוויזיה של CBS |
| 1995 | Blue River | אדוארד סלרס הצעיר | סרט טלוויזיה של FOX |
| 1996 | My Son Is Innocent | אריק סאטר | סרט טלוויזיה של ABC |
| 1997 | Promised Land | בילי סאליבן | פרק: "Cowboy Blues" |
| 1998 | הרקולס | קסטור | דיבוב; פרק: "Hercules and the Trojan War" |
| 1999 | Seasons of Love | גרובר לינת'ורן | סרט טלוויזיה של CBS |
| 2002 | Wasted | כריס | סרט טלוויזיה של MTV |
| 2003 - 2005 | קרניבל | בן הוקינס | תפקיד ראשי (2 עונות); 24 פרקים |
| 2009 | חוק וסדר: מדור מיוחד | פיטר הריסון | פרק: "Zebras" |
| 2012 | בית השקרים | קורט | פרק: "Mini Mogul" |
| 2012 | בגוף ההוכחה | מרסל טרווינו | 2 פרקים |
| 2021 | אימת המתים המהלכים | ג'ייסון ריילי | 5 פרקים |
| 2021 | ממלכת החיות | מייק | פרק: "Red Handed" |
| 2022 - הווה | הכנס את האדם הנכון | מת'יו דין | תפקיד ראשי; 10 פרקים |
| 2023 | דברים קטנים יפים | לוקאס | פרק: "Love" |
נטלי ביי

| --- | --- |
נטלי ביי, 2008
נטלי ביי, 2008
 לידה:  6 ביולי 1948 (בת 76) מנוויל, צרפת 
 מדינה:  צרפת 
 תקופת הפעילות:  מ-1970 
 מקום לימודים:  בית הספר האלזסי  הקונסרבטואר של פריז  הקונסרבטואר הלאומי הגבוה לאמנות הדרמה  Cours Simon 
 בן או בת זוג:  ג'וני האלידיי (1982–1986)  Jean-Yves Berteloot  פיליפ לאוטרד 
 צאצאים:  לורה סמט 
 פרסים והוקרה:  פרס סזאר לשחקנית הטובה ביותר (1983)  פרס סזאר לשחקנית המשנה הטובה ביותר (1982)  פרס סזאר לשחקנית המשנה הטובה ביותר (1981)  פרס סזאר לשחקנית הטובה ביותר (2006)  אבירה בלגיון הצרפתי  קצינה בלגיון הכבוד  גביע וולפי לשחקנית הטובה ביותר 
 פרופיל ב-IMDb
 
נטלי ביי ב-1984
נטלי מארי אנדרי ביי (בצרפתית: Nathalie Marie Andrée Baye; נולדה ב-6 ביולי 1948) היא שחקנית קולנוע, טלוויזיה ותיאטרון צרפתייה. לאחר שרכשה השכלה בדרמה ובריקוד, החלה ביי להופיע ב-1970. היא שיחקה בלמעלה משבעים סרטים וזכתה בארבעה פרסי סזאר על תפקידיה בסרטים: הילוך איטי (Sauve qui peut (la vie‏ (1980),‏ Une étrange affaire ‏ (1981),‏ זעם בסמטאות (La Balance) ‏(1982), ‏ ו-Le Petit Lieutenant ‏(2005). היא הייתה מועמדת לפרס חמש פעמים נוספות.
ביוגרפיה > ילדות ונעורים

נטלי ביי נולדה במנוויל, אר, נורמנדי לזוג הציירים קלוד ביי ודניז קוסטה.
בגיל 14 היא הצטרפה לבית הספר לריקוד במונקו. שלוש שנים אחרי כן עברה לארצות הברית. עם שובה לצרפת היא המשיכה לרקוד אבל נרשמה גם לבית הספר למשחק Cours Simon והתקבלה לקונסרבטוריון הלאומי הגבוה לאמנויות הדרמה, אותו היא סיימה ב-1972 כשהיא קטפה את הפרס השני בקומדיה, קומדיה דרמטית ובתיאטרון זר.
ביוגרפיה > קריירה > השנים הראשונות

הופעתה השנייה בקולנוע הייתה בסרט Two People‏ (1973), בבימויו של רוברט וייז. היא זכתה לפרסום בשל תפקידה כנערת התסריט בסרט לילה אמריקאי בבימויו של פרנסואה טריפו. במהלך שנות השבעים היא שיחקה בקולנוע ובטלוויזיה בתפקידי בת הזוג הטובה או הנערה הכפרית החביבה.
ב-1981 היא זכתה בפרס סזאר הראשון שלה, לשחקנית המשנה הטובה ביותר בסרט הילוך איטי (Sauve qui peut (la vie של ז'אן-לוק גודאר. אחריהם הגיעו שובו של מרטין גר וזעם בסמטאות (La Balance).
היא זכתה בשני פרסי סזאר נוספים כשחקנית הטובה ביותר בסרט Une étrange affaire, וכשחקנית הטובה ביותר בסרט זעם בסמטאות (La Balance) מ-1982. מערכת יחסים בת ארבע שנים עם ג'וני האלידיי הפכה את השניים לזוג ידוענים. בתם לורה היא השחקנית לורה סמט.
אחרי שעברה לתפקיד מסוג חדש כשגילמה את דמותה של יצאנית בסרט זעם בסמטאות (La Balance), היא הרחיבה את מגוון התפקידים שלה לדמויות פחות ברורות, כמו בסרטים J'ai épousé une ombre ו-En toute innocence. ב-1986 היא שבה לתיאטרון והופיעה בתפקיד אדריאנה מונטי.
ב-1999 היא נבחרה לשחקנית הטובה ביותר בפסטיבל הסרטים של ונציה עבור תפקידה בסרט יחסים פורנוגרפיים (Une liaison pornographique), על אשה המחליטה לממש פנטזיה מינית, ומפרסמת מודעה בעיתון. היא נענית ומיפגש אחד בבית המלון מוליד מיפגשים נוספים. בין שני הזרים מתפתחת מערכת יחסים.
ביוגרפיה > קריירה > בשנות ה-2000

בשנת 2000 כיכבה בסרט זוכה הפרסים "ונוס ביוטי" (Venus beauté) שביימה טוני מרשל. בה כיכבה לצד, סמואל לבהיאן, בול אוז'ייה, מתילד סינייה ואודרי טאטו. הסרט, שזכה בארבעה פרסי סזאר, עוקב אחר הרפתקאות רומנטיות ומיניות של שלוש עובדות במכון קוסמטיקה, ודרכן סיפורים על התבגרות ואהבה.
בשנת 2002 שיחקה בסרט "תפוס אותי אם תוכל" דרמת מתח בבימויו של סטיבן ספילברג, בכיכובם של לאונרדו דיקפריו, טום הנקס וכריסטופר ווקן.
בשנת 2003, כיכובה בסרט "פרח הרוע", סרטו של קלוד שברול.
בשנת 2004, שיחקה בסרט "מחכה לך", דרמה רומנטית שהייתה סרטו הראשון של תיירי כליפה, עיתונאי ומבקר קולנוע ותיק שהחליט לעבור לעבוד מאחורי המצלמה.
בשנת 2006 שיחקה במותחן "אל תגלה", המבוסס על רומן מאת הרלן קובן.
בשנת 2007 כיכבה בסרט "לאהוב את מישו", דרמה היסטורית על מלחמת העצמאות של אלג'יריה.
בשנת 2009, שיחקה בתפקיד הראשי בסרט "ג'יגולו צרפתי", על אשה מבוגרת ומצליחה שנוהגת לשכב עם זונות ממין זכר, ומתאהבת באחד מהם
בשנת 2016 שיחקה לצד מריון קוטיאר בסרט "זה רק סוף העולם" של הבמאי הקנדי קסבייה דולן.
בשנת 2017 שיחקה בסרט "אליבי. קום", ובסרט התקופתי "השומרות".
בשנת 2022 תשחק בסרט הבריטי "אחוזת דאונטון 2: עידן חדש"; אשר מבוססת על הדרמה התקופתית אחוזת דאונטון.
חיים אישיים

בשנת 1972, בגיל 24, ביי שיחקה בהופעת הבכורה שלה בקולנוע ופגשה את אהבתה הגדולה הראשונה, פיליפ ליוטארד, שעזב את אשתו וילדיו עבורה. בני הזוג נפרדו בשנת 1982.
בתוכנית טלוויזיה באפריל 1982 פגשה את ג'וני האלידיי, הרומן שלהם הפתיע את הסובבים אותם. בנובמבר 1983 נולדה בתם לורה סמט, שהייתה בת שנתיים כשהוריה נפרדו.
בשנות התשעים היא הייתה בת זוגו של ז'אן לואי בורלו, שהיה אז ראש עיריית ולנסיין.
פרסים והוקרה

1981: מועמדת לפרס הסזאר לשחקנית הטובה ביותר עבור תפקידה בסרט Une semaine de vacances
1981: זוכת פרס הסזאר לשחקנית המשנה הטובה ביותר עבור תפקידה בסרט הילוך איטי (Sauve qui peut (la vie
1982: זוכת פרס הסזאר לשחקנית המשנה הטובה ביותר עבור תפקידה בסרט Une étrange affaire
1983: זוכת פרס הסזאר לשחקנית הטובה ביותר עבור תפקידה בסרט זעם בסמטאות (La Balance)
1984: מועמדת לפרס הסזאר לשחקנית הטובה ביותר עבור תפקידה בסרט J'ai épousé une ombre
1991: מועמדת לפרס הסזאר לשחקנית הטובה ביותר עבור תפקידה בסרט Un week-end sur deux
1999: פסטיבל ונציה - גביע וולפי - השחקנית הטובה ביותר עבור תפקידה בסרט יחסים פורנוגרפיים Une liaison pornographique
2000: מועמדת לפרס הסזאר לשחקנית הטובה ביותר עבור תפקידה בסרט ונוס ביוטי (Venus Beauté (institut
2004: מועמדת לפרס הסזאר לשחקנית הטובה ביותר עבור תפקידה בסרט Les sentiments
2006: זוכת פרס הסזאר לשחקנית הטובה ביותר עבור תפקידה בסרט Le petit Lieutenant
2006: פסטיבל הסרטים הבינלאומי סן סבסטיאן - פרס צדף הכסף - השחקנית הטובה ביותר עבור תפקידה בסרט Mon fils à moi
2009: אבירת פרס לגיון הכבוד
הערות שוליים

↑  "bio de Nathalie Baye" Gala.fr.
↑  נילי ברקן, ‏עדין ומינימליסטי, או ברברת מיותרת, באתר גלובס, 1 במאי 2000
↑  נילי ברקן, ‏סטוץ קטן וזהו זה, באתר גלובס, 9 בספטמבר 2001
נסים דיין, ‏היא לא רוצה נסיך, רק סתם גבר נורמלי, באתר גלובס, 5 בספטמבר 2001
↑  אורי קליין, מאחורי מסך השאננות, באתר הארץ, 16 בפברואר 2003
נילי ברקן, ‏רמה אותי, אם תוכל, באתר גלובס, 18 בפברואר 2003
↑  ניסים דיין, ‏ניתוח ללא הרדמה, באתר גלובס, 27 בנובמבר 2003
↑  אבנר שביט, עכבר העיר תל-אביב, יש לחכות, ויש לחקות, באתר הארץ, 17 ביוני 2006
↑  דניאל פאיקוב, עכבר העיר, אשתי חיה מתה, באתר הארץ, 13 בפברואר 2007
גורדון מור, זה הסוד שלו, באתר הארץ, 9 באוגוסט 2007
↑  אורון שמיר, עכבר העיר, כל אחד צריך מישו לאהוב, באתר הארץ, 20 במאי 2007
↑  גיתית גינת, עכבר העיר, ג'יגולו צרפתי: האשה היא הלקוחה, הגבר נער ליווי, באתר הארץ, 12 ביוני 2009
אורי קליין, אשה יפה, הגרסה הגברית, באתר הארץ, 4 ביוני 2009
↑  אורי קליין, גם הסרט החדש של קסאווייה דולאן מעורר עניין, אבל מאכזב, באתר הארץ, 27 באפריל 2017
↑  שלמה פפירבלט, ג'וני האלידיי הוריש את כל המיליונים לאלמנתו - עכשיו הילדים מערערים, באתר הארץ, 13 בפברואר 2018
↑  "Décret du 31 décembre 2008 portant promotion et nomination". JORF 2009 (1): 15. 2009-01-01. PREX0828237D.
| --- | --- |
בקרת זהויות :  NLI: 987007447176605171  PLWABN: 9810574971605606  BIBSYS: 99024476  BNE: XX1172859  BnF: cb13891255w (data)  CANTIC: a11375425  GND: 130571431  ISNI: 0000 0001 2280 4411  LCCN: no96064453  MusicBrainz: 4a9fbd78-3636-4660-817d-1c9fdd45d860  NKC: xx0171712  NLA: 36036971  NLK: KAC2020M1636  NTA: 073748560  RERO: 02-A002979679  SNAC: w6z9089z  SUDOC: 052194817  VIAF: 56795335   WorldCat (עם VIAF): 56795335
סוזן קלווין

| --- | --- |
 יוצרים:  אייזק אסימוב
 גילום הדמות:  מקסין אודלי, אן פירבנק, Beatrix Lehmann, ברידג'ט מוינאהן 
 מידע
 תאריך לידה:  1982
 מין:  נקבה
 מקצוע:  רובופסיכולוגית ראשית בחברת יו אס רובוטים ואנשים מכניים
 אזרחות:  אמריקנית
 תאריך פטירה:  2064
 
ד"ר סוזן קלווין (אנגלית: Dr. Susan Calvin) היא דמות בסדרת ספרי המדע הבדיוני של אייזק אסימוב העוסקים ברובוטיקה. הד"ר קלווין הייתה הרובופסיכולוגית הראשית בחברת יו אס רובוטים ואנשים מכניים, היצרנית הגדולה של רובוטים במאה ה-21 והיוותה את הדמות הראשית ברבים מסיפוריו הקצרים של אסימוב הנוגעים לרובוטים, שנאספו מאוחר יותר בין השאר בספרים "אני, רובוט" ו"בארץ הרובוטים".
ביוגרפיה בדיונית

סוזן קלווין נולדה בשנת 1982, באותה שנה שבה התאגדו החברות 'רובוטי ארצות הברית' ו'אנשים מכניים'. בגיל 16 היא כתבה את המאמר הראשון שלה תחת השם "היבטים מעשים של הרובוטיקה". המאמר התפרסם לאחר שסוזן השתתפה בסמינר פסיכו-מתמטיקה, שבו הציג ד"ר אלפרד לנינג מרובוטי ארצות הברית את הרובוט הנייד הראשון שצויד בקול.
לאחר שסיימה את לימודיה לתואר ראשון באוניברסיטת קולומביה בשנת 2003, התחילה סוזן ללמוד תואר מתקדם בקיברנטיקה ולמדה לבנות מוח פוזיטרוני כך שניתן יהיה לחזות מראש את תגובותיו לגרויים מסוימים. לאחר סיום הדוקטורט שלה, הצטרפה לחברת 'רובוטי ארצות הברית ואנשים מכניים' בשנת 2008 כרובופסיכולוגית הראשונה שלהם. כבר כשנה לאחר-מכן, בשנת 2029, כאשר עזבה סוזן בפעם הראשונה את כדור הארץ כדי לבקר בבסיס 'היפר', תוארה הרשמי היה 'רובופסיכולוגית ראשית של החברה'.
סוזן פרשה מחברת 'רובוטי אמריקה ואנשים מכניים' בשנת 2057, אך המשיכה לפעול בכמה הזדמנויות כיועצת חיצונית שלהם. סוזן מתה בשנת 2064, בגיל 82.
בסיפור "ראייה" כאשר נשאלה האם רובוטים שונים מבני אדם מבחינה מנטלית, ענתה ד"ר קלווין: "הם מעולמות שונים. הרובוטים הגונים מיסודם". סיפוריו של אסימוב מתארים אותה כאדם מחושב ומבריק ובה-בשעה כקרה ומרוחקת עד כדי התנהגות הגובלת במיזנתרופיה כלפי בני-אדם איתם היא באה במגע, אך לא כלפי רובוטים.
רשימה סיפורי אסימוב, בהן מופיעה סוזן קלווין ושתורגמו לעברית

בריחה!
הוכחה
הקונפליקט שיכול להימנע
שקרן!
הרובוט שנעלם
רובי
שביעות הרצון מובטחת
המגיה
לני
אינטואיציה נשית
אדי מרפי

| --- | --- |

אדי מרפי, 2010
 לידה:  3 באפריל 1961 (בן 63) ברוקלין, ניו יורק
 שם לידה:  Edward Regan Murphy 
 סוגה מועדפת:  סרט קומדיה, insult comedy, סאטירה, קומדיית מבוכה, סינת'-פופ, תוכנית מערכונים, R&B עכשווי, physical comedy, סאטירה פוליטית, קומדיה הבחנתית, דאנס-פופ, מוזיקה קומדית, קומדיה שחורה, פאנק 
 מדינה:  ארצות הברית 
 תקופת הפעילות:  מ-1976 
 מקום לימודים:  תיכון רוזוולט  Nassau Community College 
 בן או בת זוג:  ניקול מיצ'ל-מרפי (1993–2006)  פייג' בוצ'ר (2024–?)  פייג' בוצ'ר (2008–?)  מלאני בראון (2006–2007) 
 צאצאים:  בלה מרפי, איזי אונה מרפי, מקס צ'ארלס מרפי, Zola Ivy Murphy, Myles Murphy, Shayne Murphy, אנג'ל מרפי בראון, בפסקה זו רשומה אחת נוספת שטרם תורגמה 
 מספר צאצאים:  10 
 פרסים והוקרה:  פרס מארק טוויין להומור אמריקני (2015)  פרס אמי להופעת אורח בסדרה קומית (2020)  פרס פטל הזהב לתסריט הגרוע (1990)  גלובוס הזהב על שם ססיל ב. דה-מיל  פרס גראמי (2007)  פרס גלובוס הזהב לשחקן המשנה הטוב ביותר - סרט קולנוע (2007)  פרס סאטורן  כוכב בשדרת הכוכבים בהוליווד  פרס גילדת שחקני המסך 
 פרופיל ב-IMDb
 
אדוארד ריגן (אדי) מרפי (באנגלית: Edward Regan (Eddie) Murphy; נולד ב-3 באפריל 1961) הוא שחקן קולנוע, זמר, סופר, מפיק וקומיקאי אמריקאי. בין השנים 1980–1984, מרפי היה חבר קבוע בצוות התכנית סאטרדיי נייט לייב. הוא יצר שתי הופעות סטנד-אפ מפורסמות - דליריוס (1983) ואדי מרפי בגסות (Raw) (1987) - שבגינן זכה במיקום ה-10, ברשימת 100 אמני הסטנד-אפ הטובים של כל הזמנים של ערוץ קומדי סנטרל וה-25 סטנדאפיסטים הכי טובים ברשימת 50 הסטנדאפיסטים הטובים ביותר של מגזין רולינג סטון.
בתפקידיו לקולנוע, מרפי קיבל מועמדויות לגלובוס הזהב עבור משחקו בסרטים "48 שעות" (1982), "משנה מקום, משנה מזל" (1983), סדרת סרטי "השוטר מבוורלי הילס" (1984, 1987, 1993, 2024), "הפרופסור המטורף" (1996) ו"שמי הוא דולומייט" (2019). ב-2007, הוא זכה בפרס גלובוס הזהב עבור שחקן משנה הטוב ביותר, עבור גילומו של הזמר ג'יימס "רעם" ארלי בסרט "נערות החלומות".
מרפי מוכר גם בזכות עבודתו כמדבב בעיקר בתפקיד של מושו, הדרקון בסרט "מולאן" (1998), ובתפקידו כחמור, בסדרת סרטי "שרק" (2001, 2004, 2007, 2010). בחלק מסרטיו, מגלם מרפי יותר מדמות אחת, כמחווה לאחד מגיבורי ילדותו, פיטר סלרס, ששיחק מספר דמויות בסרטיו. מרפי שיחק במקביל מספר דמויות בסרטים הבאים: "מגלה את אמריקה" (1988); "ערפד בברוקלין" (1995); סדרת "הפרופסור המטורף", בה שיחק את כל בני המשפחה ושתי גרסאות של הדמות הראשית (1996, 2000), "שחק אותה סטאר" (1999); "פלוטו נאש - האיש על הירח" (2002); "נורביט" (2007) ו"לפגוש את דייב" (2008).
נכון ל-2020, הרוויחו סרטיו של מרפי למעלה מ-3.8 מיליארד דולר בארצות הברית וקנדה, ו-6.6 מיליארד ברחבי העולם, מה שהופך אותו למקום השמיני של כל הזמנים בהכנסות מסרטים בארצות הברית. ב-2015 זכה מרפי בפרס מארק טוויין להומור אמריקאי, על ידי מרכז קנדי לאומנויות הבמה.
ביוגרפיה > ילדותו

אדי מרפי נולד בברוקלין שבניו יורק כבן השני לליליאן, שעבדה כמוקדנית ולצ'ארלס אדוארד מרפי, שוטר, קומיקאי ושחקן חובב. בגיל שלוש התגרשו הוריו, ואדי ואחיו הגדול צ'ארלי (לימים, סטנדאפיסט בפני עצמו ותסריטאי ראשי בתוכנית של דייב שאפל) נותרו עם אמם. בשנת 1969, כשהיה בן שמונה, אביו נרצח. באותה תקופה, חלתה אמו בשחפת והושמה בשל כך בבידוד ממושך, והאחים צ'ארלי ואדי הועברו למשפחת אומנה וחיו בה למשך שנה. בראיונות רבים טען כי הזמן שהעביר בקרב המשפחה האומנת גרם לו לפתח חוש הומור. אמו נישאה מחדש לאביו החורג, ורנון לינץ', שעבד כמנהל עבודה במפעל גלידה. את רוב ילדותו העביר עם אמו ליליאן, עם אביו החורג ורנון לינץ', עם אחיו הבכור צ'ארלי ועם אחיו החורג ורנון ג'וניור. תחילה חיו בשכונת בושוויק בצפון ברוקלין ולאחר מכן עברו להתגורר ברוזוולט, לונג איילנד.
בסביבות גיל 15, החל אדי מרפי לכתוב ולבצע קטעי סטנד-אפ. סגנונו הקומי הושפע במידה רבה על ידי שני קומיקאים שהיוו לו מודלים לחיקוי, ריצ'רד פריור וביל קוסבי.[דרוש מקור]
ביוגרפיה > תחילת הקריירה

מרפי החל להופיע במועדוני סטנד-אפ בגיל 15. סגנונו הקומי המוקדם אופיין בריבוי של קללות ובקטעי לגלוג על קבוצות מגוונות מקרב החברה האמריקאית (כולל לבנים פרוטסטנטים, אפרו-אמריקאים, איטלקים-אמריקאים, אנשים בעלי עודף משקל והומואים), וניכר דמיון רב לתכניו של הקומיקאי ריצ'רד פריור. ב-1980, הצטרף לצוות של "סאטרדיי נייט לייב". המערכון הראשון שלו בתוכנית נקרא "החיפוש אחר הרפובליקני הכושי", והסטנדאפיסט הצעיר התקבל בהערצה על ידי הקהל. עונה זו של סאטרדיי נייט לייב נחשבה לכישלון בעיני מנהלי רשת NBC ובסופה הוחלף צוות השחקנים כולו, פרט לחביבי הקהל, מרפי וג'ו פיסקפו. מרפי המשיך להופיע בתוכנית עד לשנת 1984.
ביוגרפיה > שיא ההצלחה

ב-1982 הופיע מרפי לראשונה על מסך הקולנוע, כשכיכב לצד ניק נולטה בקומדיית האקשן המשטרתית "48 שעות". הסרט זכה להצלחה ואף הפך למודל לסרטים רבים שבאו אחריו, כגון "נשק קטלני" ו"שעת שיא". סרט זה היווה את יריית הפתיחה בעשור המוצלח ביותר בקריירה של מרפי, שהמשיך לככב בשוברי קופות כגון "משנה מקום משנה מזל" עם חברו מ"סאטרדיי נייט לייב", דן אקרויד, "מגלה את אמריקה", "ילד הזהב" ושובר הקופות הגדול ביותר שלו, "השוטר מבוורלי הילס".
במהלך שנות ה-80 הוציא ארבע קלטות וידאו של הופעות סטנד-אפ: "Eddie Murphy", "הקומיקאי", "הוזה" ו"בגסות". "בגסות", אף הופץ באופן מסחרי בקולנוע וזכה, כמו כל סרטיו באותה תקופה, להצלחה ענקית. בנוסף, זכה "הקומיקאי" בפרס גראמי על אלבום קומדיה הטוב ביותר ל-1983.
באותן שנים, הקליט שני סינגלים – "Party All The Time" (הופק על ידי אמן הפאנק ריק ג'יימס) ו-"Put Your Mouth on ME". שניהם הצליחו מבחינה מסחרית, אך הראשון נבחר על ידי ערוץ הטלוויזיה VH1 בשנת 2004 לשאת בכבוד המפוקפק של המקום השביעי כ"שיר הגרוע בהיסטוריה".
בשנות השמונים נדמה היה כי מרפי הוא מלך מידאס של הוליווד, כל סרט שבו כיכב הפך ללהיט. גם כישלון הסרט "הגנה עצמית" בכיכובו של דדלי מור ומרפי לצידו, נתלה על כתפי הכוכב הראשי. מרפי צורף לסרט לאחר שהגרסה הראשונה (בלעדיו) לא התקבלה יפה בהקרנות הראשונות מול קהלי ניסוי.
ביוגרפיה > הדשדוש בקריירה

בשנות ה-90 החלה הקריירה של מרפי לדעוך. השנים 1989–1995 נחשבות השנים החלשות בקריירה שלו. למרות שבשנים אלו שיחק בשני סרטים רווחיים, "בומרנג" ו"עוד 48 שעות", סבל מרפי משורה של כישלונות מהדהדים: "לילות הארלם" (אותו גם כתב וביים לראשונה), "ג'נטלמן מושלם", "השוטר מבוורלי הילס 3" (היחיד בסדרה שנכשל) ו"ערפד בברוקלין".
קרטועי הקריירה של מרפי אף היו למושא צחוק ולעג בתוכניתו לשעבר, "סאטרדיי נייט לייב". ריצ'רד פריור, אשר כיכב לצדו ב"לילות הארלם" צוטט אומר כי הוא לא מרגיש שום דבר כלפי יצירתו של מרפי. הדבר פגע מאוד במרפי מכיוון שראה בפריור מודל לחיקוי.
ביוגרפיה > קאמבק והתייצבות

הקאמבק של מרפי החל ב-1996 עם יציאתו לאקרנים של סרטו "הפרופסור המטורף". הסרט, עיבוד מחדש לקומדיה מ-1963 בכיכוב ג'רי לואיס, זכה להצלחה רבה והשיב את מרפי לשורת השחקנים הבולטים של הוליווד. מרפי אימץ סגנון חדש ורך יותר, עם פחות קללות והומור בין-גזעי ועם גישה שמתאימה יותר לילדים. סרט זה ורבים שבאו אחריו ("מולאן", "ד"ר דוליטל", "אבא בא לגן" ו"סדרת סרטי שרק") מיצבו את מרפי ככוכב של קולנוע לכל המשפחה. בשנת 2003 כיכב בתפקיד ראשי בסרט הפנטזיה "הטירה המכושפת" בבימויו של רוב מינקוף.
בתחילה לא הצליח מרפי לשחזר את ההצלחה של שנות ה-80, וסרטיו המיועדים למבוגרים ("הקדוש מכולם", "שואוטיים", "פלוטו נאש", "מטרו", "אני מרגל" ו"נורביט") נכשלו ברובם. נקודת אור אחת הייתה הסרט "מאסר עולם", שבו כיכב לצד מרטין לורנס. הסרט התקבל יפה הן מצד הקהל והן על ידי המבקרים.
בינואר 2007 זכה מרפי, לראשונה בקריירה הארוכה שלו, להכרה ממסדית בדמות פרס גלובוס הזהב לשחקן משנה על תפקידו כזמר הנשמה ג'יימס "רעם" ארלי בסרט "נערות החלומות" לצידם של ג'יימי פוקס וביונסה.
בשנת 2012 שיחק בדרמה הקומית "רק אלף מילים" לצד קרי וושינגטון. בשנת 2020 זכה בפרס אמי לשחקן אורח בקומדיה, על השתתפותו ב"סאטרדיי נייט לייב".
חייו האישיים

ב-18 במרץ 1993 התחתן מרפי עם ניקול מיצ'ל שאיתה חי 13 שנה עד גירושיהם ב-17 באפריל 2006. לגירושים קדמה פרידה כשנה קודם לכן ומאבק משפטי שנמשך באותו פרק זמן. למרפי ומיצ'ל חמישה ילדים. לאחר הגירושין יצא מרפי עם מלאני בראון. בראון ילדה בת ב-3 באפריל 2006. מרפי היה ספקן בקשר לאבהותו ולאחר בדיקת DNA נקבע כי מרפי הוא אכן האב. למרפי 2 ילדים נוספים מיחסים שקדמו לנישואיו הראשונים.
ב-1 בינואר 2008 התחתן מרפי עם המפיקה טרייסי אדמונדס, בטקס אזרחי שאינו רשמי. הזוג מעולם לא התחתן רשמית מבחינת החוק, ובשנת 2012 החל מרפי לצאת עם הדוגמנית פייג' בוצ'ר. ב-2016 נולדה להם בת, וב-2018 בן, הילד העשירי של אדי מרפי. הזוג התארס בספטמבר 2018 וביולי 2024 הם נישאו בטקס פרטי באנגווילה.
שוויו הנקי של מרפי הוא 200 מיליון דולר. והוא מתגורר באחוזה בבברלי הילס ששוויה 20 מיליון דולר.
פילמוגרפיה חלקית > ככוכב הסרט

48 שעות (1982) 48 Hours -בתפקיד: רג'י האמונד
משנה מקום משנה מזל (1983) Trading Places - בתפקיד: בילי ריי ולנטיין
הגנה עצמית (1984) Best Defense - בתפקיד: סגן טי. אם לאנדרי
השוטר מבוורלי הילס (1984) Beverly Hills Cop - בתפקיד: אקסל פולי
ילד הזהב (1986) The Golden Child - בתפקיד: צ'נדלר ג'ארל
השוטר מבוורלי הילס 2 (1987) Beverly Hills Cop II - בתפקיד: אקסל פולי
מגלה את אמריקה (1988) Coming to America - בתפקיד: קלארנס  / הנסיך אקים / ראנדי ווטסון
לילות הארלם (1989) Harlem Nights - בתפקיד: קוויק
עוד 48 שעות (1990) Another 48 Hours - בתפקיד: רג'י האמונד
בומרנג (1992) Boomerang - בתפקיד: מרקוס
ג'נטלמן מכובד (1993) The Distinguished Gentleman - בתפקיד: תומאס ג'פרסון ג'והנסון
השוטר מבוורלי הילס 3 (1994) Beverly Hills Cop III - בתפקיד: אקסל פולי
ערפד בברוקלין (1995) Vampire in Brooklyn - בתפקיד: גוידו  /  מקסימיליאן/הכומר פאולי
הפרופסור המטורף (1996) The Nutty Professor - בתפקיד: באדי לאב/ ארני קלאמפ  /סבתא קלאמפ
מטרו (1997) Metro - בתפקיד: אינספקטור סקוט רופר
מולאן (1998) Mulan - בתפקיד: דיבוב  קולו של מושו
דוקטור דוליטל (1998) Doctor Dolittle - בתפקיד: דוקטור דוליטל
הקדוש מכולם (1998) Holy Man - בתפקיד: ג'י
שחק אותה סטאר (1999) Bowfinger - בתפקיד - ג'יף ראמזי  / קיט ראמזי
מאסר עולם (1999) ‎Life - בתפקיד: רייפורד גיבסון
הפרופסור המטורף 2 (2000) Nutty Professor II: The Klumps - בתפקיד: באדי לאב/ ארני קלאמפ  / סבתא קלאמפ
שרק (2001) Shrek - בתפקיד: דיבוב קולו של החמור
דוקטור דוליטל 2 (2001) Dr. Dolittle 2 - בתפקיד: דוקטור דוליטל
שואו טיים (2002) Showtime - בתפקיד: הקצין טריי סאלרס
פלוטו נאש (2002) The Adventures of Pluto Nash - בתפקיד : פלוטו נאש
אני מרגל (2002) I Spy - בתפקיד: קאלי
אבא בא לגן (2003) Daddy Day Care - בתפקיד: צ'ארלי הינטון
שרק 4-די (2003) Shrek 4-D - בתפקיד :דיבוב קולו של החמור
הטירה המכושפת (2003) The haunted mansion -בתפקיד : ג'ים אברס
שרק 2 (2004) Shrek 2 - c - בתפקיד- דיבוב קולו של החמור
נערות החלומות (2006) Dreamgirls - בתפקיד: ג'יימס ( הרעם ) ארלי
נורביט (2007) Norbit - בתפקיד: מיסטר וונג/ נוקביט / רספוטיה
שרק השלישי (2007) Shrek the Third - בתפקיד: דיבוב קולו של החמור
לפגוש את דייב (2008) Meet Dave - בתפקיד: קפטן  /  דייב
דמיין את זה  (2009) Imagine that - בתפקיד: אייבן דניאלסון
שרק לנצח (2010) Shrek Forever After - בתפקיד: דיבוב קולו של החמור
מיליארד סיבות לשוד (2011) Tower heist - בתפקיד: סלייד
רק אלף מילים (2012) A Thousand Words - בתפקיד: ג'אק מק'קול
מר צ'רץ' (2016) Mr. Church - בתפקיד: הנרי צ'רצ'
קוראים לי דולמייט (2019) Dolemite Is My Name - C,P - C,P - בתפקיד: רודי
מגלה את אמריקה 2 (2021) Coming 2 America - בתפקיד: קלארנס / הנסיך אקים / ראנדי ווטסון
איזה אנשים (2023) You People - בתפקיד: אקבאר
משעול הסוכריות (2023, גם מפיק) Candy Cane Lane - בתפקיד: כריס קארבר
השוטר מבוורלי הילס: אקסל פולי:אקסל פולי (2024) Beverly Hills Cop: Axel Foley - בתפקיד: אקסל פולי
שרק 5 (2026) Shrek 5 - בתפקיד: דיבוב קולו של החמור
פילמוגרפיה חלקית > מערכונים והופעות סטאנד-אפ מוקלטות

אדי מרפי (הופעה) (1982) ‎
קומיקאי (הופעה) (1983) ‎
הוזה (הופעה) (1983) ‎Eddie Murphy Delirious
בגסות (1987) ‎Eddie Murphy Raw
(1997) ‎Greatest Comedy Hits
(1998) ‎Saturday Night Live: The Best of Eddie Murphy
(1998) ‎All I "$%*@*#" Know
הערות שוליים

↑  Comedy Central's 100 Greatest Standups of All Time מתוך אתר ranker.com, ‏23 באוקטובר 2017
↑  50 Best Stand-Up Comics of All Time, באתר הרולינג סטון, 14 בפברואר 2017
↑  מערכת וואלה! NEWS‏, "נערות החלומות" ו"בבל" זכו בגלובוס הזהב, באתר וואלה, 16 בינואר 2007
סוכנויות הידיעות, גלובוס הזהב: "בבל" ניצח, באתר ynet, 16 בינואר 2007
↑  Eddie Murphy מתוך אתר the-numbers.com
↑  סינדי קלארק (Cindy Clark)‏Eddie Murphy burns Bill Cosby during his Mark Twain Prize acceptance speech מתוך אתר [[]], ה-19 באוקטובר 2015
↑  נירית אנדרמן, ביל מארי זכה בפרס מארק טוויין להומור אמריקאי, באתר הארץ, 14 ביוני 2016
↑  "Eddie Murphy and fiancee have baby boy, his 10th child". WTHR. 4 בדצמבר 2018. {{cite news}}:  (עזרה)
↑  https://www.celebritynetworth.com/richest-celebrities/actors/eddie-murphy-net-worth/
↑  https://clutchpoints.com/inside-eddie-murphy-20-million-mansion-with-photos
| --- | --- |
בקרת זהויות :  NLI: 987007330031405171  PLWABN: 9810634938305606  BIBSYS: 90855022  BNE: XX1109324  BnF: cb13935855f (data)  CANTIC: a11882505  CiNii: DA10421708  GND: 118928554  ISNI: 0000 0001 1476 6355  LCCN: n84151471  LNB: 000343737  MusicBrainz: 98744f0b-20fc-4bb2-9ac4-e2041058911f  NKC: xx0043298  NLA: 35809738  NTA: 071650806  SNAC: w6sf3rwb  SUDOC: 075915642  Trove: 1097549  VIAF: 85574224   WorldCat (עם VIAF): 85574224
סוזנה תומפסון

| --- | --- |

סוזנה תומפסון, 2013
 לידה:  27 בינואר 1958 (בת 67) סן דייגו, ארצות הברית 
 מדינה:  ארצות הברית 
 תקופת הפעילות:  מ-1991 
 מקום לימודים:  אוניברסיטת סן-דייגו 
 פרופיל ב-IMDb
 
סוזנה תומפסון (באנגלית: Susanna Thompson; נולדה ב-27 בינואר 1958) היא שחקנית טלוויזיה, קולנוע ותיאטרון אמריקאית.
תומפסון ידועה בשל תפקידיה בסרטים ענקים קטנים (1994), פסק דין (1996), אהבה מקרית (1999) ודרגונפליי (2002). הופיעה גם בסדרות הטלוויזיה "להתחיל מחדש" (1999-2002, בתפקיד קארן סאמלר), ובסדרה "החץ" (2012-2014). בנוסף השתתפה בהופעת אורח במספר סדרות, בהן התפרסמה בעיקר בהופעתה בפרק בסדרה "מסע בין כוכבים: חלל עמוק 9" (1995), בו הייתה שותפה לאחת הנשיקות הלסביות הראשונות שנראו בטלוויזיה האמריקאית (עם ג'דזיה דקס)[דרוש מקור][דרושה הבהרה].
פילמוגרפיה

סרטים
| שנה | שם הסרט | תפקיד | הערות |
| --- | --- | --- | --- |
| 1993 | Slaughter of the Innocents | קוני קולינס |  |
| 1993 | בקו החובה: אמבוש בוייקו | מג | סרט של NBC |
| 1994 | אהבת גבר לאישה | ג'נט |  |
| 1994 | ענקים קטנים | פטי פלויד |  |
| 1996 | פסק דין | פגי לויד |  |
| 1998 | האגם | דניס היידאקר | סרט של NBC |
| 1999 | אהבה מקרית | פייטון ואן דן ברוק |  |
| 2002 | דרגונפליי | אמילי דארו |  |
| 2005 | הבלדה על ג'ק ורוז | מרים ראנס |  |
| 2007 | בידור אמריקאי | שירלי בורל |  |
| 2012 | Unbanded | ג'יימי |  |
| 2021 | מורעל | ג'יני |  |
פילמוגרפיה > טלוויזיה

להתחיל מחדש (2002-1999)
מלכים (2009)
החץ (2019-2012)
טסה פרר

| --- | --- |
אין תמונה חופשית
 לידה:  30 במרץ 1986 (בת 38) לוס אנג'לס, קליפורניה, ארצות הברית ארצות הברית
 שם לידה:  Tessa Rose Ferrer
 מדינה:  ארצות הברית 
 תקופת הפעילות:  מ-2006
 עיסוק:  שחקנית
 
טסה רוז פרר (באנגלית: Tessa Rose Ferrer; נולדה ב-30 במרץ 1986) היא שחקנית קולנוע, טלוויזיה ותיאטרון אמריקאית.
ראשית חייה

היא נולדה לזמרת דבי בון ולגבריאל פרר.